Nim Li Punitas

Nim Li Punitas (Nim Li Punit) – senovės majų miestas pietų Belize, Toledo rajone, 40 km į šiaurę nuo Punta Gordos, Majų kalnų pašlaitėje. Miesto pavadinimas kekčių kalba reiškia „didelė kepurė“. Nim Li Punitas iškilo Mezoamerikos klasikiniu laikotarpiu, tarp V-VIII a. Klestėjimo laikotarpiu jame gyveno 5-7 tūkst. gyventojų. Kaip ir dauguma klasikinio laikotarpio miestų, Nim Li Punitas staiga žlugo IX a. Pastatai, tarp kurių yra ir keletas piramidžių, išsidėstę aplink 3 aikštes. Vienos iš piramidžių aukštis siekia 12,2 m. Mieste rasta keletas stelų, vaizduojančių valdovus. Dalis stelų buvo taip ir nebaigtos gaminti.